เป็นประจำเดือน 15 นาทีเปลี่ยนผ้าอนามัย. แล้วเลือดไหลเยอะ ผ้าอนามัย 30 ซ ม เปลี่ยน ประมาณ 15-20 นาที. แล้วมีก้อนเลือดใหญ่ค่ะ ประมาณก้อน สบู่ได้ ไหลออกมา บางทีลุกขึ้นไหลเป็นก้อน แล้วไหลทีผ้าอนามัยทะลักออก ปกติไหมคะ
สวัสดีค่ะ การมีเลือดประจำเดือนออกมามากผิดปกติดังกล่าวมา อาจมีสาเหตุมาจาก-เนื้องอกมดลูก เป็นสาเหตุที่พบได้ค่อนข้างบ่อย-ติดโรคติดต่อทางเพศสัมพันธ์เช่นหนองในแท้ หนองในเทียม-เนื้องอกหรือมะเร็งที่ปากมดลูก-การติดเชื้อที่มดลูก ปากมดลูก ช่องคลอด-ภาวะแทรกซ้อนจากการตั้งครรภ์เช่น แท้ง ท้องนอกมดลูก-ความผิดปกติของรังไข่ทำให้ระดับฮอร์โมนเพศผิดปกติ จึงมีเลือดออกระหว่างรอบเดือนแนะนำควรไปพบสูตินรีแพทย์เพื่อหาสาเหตุค่ะ โดยแพทย์อาจซักประวัติเพิ่มเติม ตรวจภายใน ตรวจปัสสาวะดูการตั้งครรภ์และอัลตราซาวน์หน้าท้องดูว่ามีมดลูกหรือรังไข่ผิดปกติหรือไม่การดูแลตัวเองเบื้องต้น งดมีเพศสัมพันธ์ไปก่อน ไม่ซื้อยาปรับฮอร์โมนมากินเอง และหากมีเลือดออกมาก จนต้องเปลี่ยนผ้าอนามัยทุก 15 นาที ควรรีบไปพบแพทย์ค่ะ